b'\n_START_ARTICLE_\nMatti Nyk\xc3\xa4nen\n_START_SECTION_\nSkakalna kariera\n_START_PARAGRAPH_\nNyk\xc3\xa4nen je na olimpijskih igrah v Sarajevu leta 1984 osvojil zlato in srebrno medaljo. Njegova prednost 17,5 to\xc4\x8dke velja za najbolj prepri\xc4\x8dljivo zmago na zimskih olimpijskih igrah. Bil je tudi prvi skakalec, ki je osvojil zlati medalji na obeh skakalnicah na olimpijskih igrah v Calgaryju leta 1988. Leta 1985 je na poletih v Planici postavil nov svetovni rekord 191 metrov, ki ga je \xc5\xbee naslednjo sezono za tri metre izbolj\xc5\xa1al Poljak Piotr Fijas._NEWLINE_V svetovnem pokalu je dosegel 46 zmag. Svetovni pokal je osvojil rekordnih \xc5\xa1tirikrat v sezonah 1982/83, 1984/85, 1985/86 in 1987/88, tolikokrat ga je osvojil le \xc5\xa1e poljska legenda Adam Ma\xc5\x82ysz, dvakrat pa je osvojil presti\xc5\xbeno Novoletno turnejo. Na svetovnih prvenstvih v poletih je nastopil petkrat in vsaki\xc4\x8d je osvojil eno izmed medalj._NEWLINE_O Nyk\xc3\xa4nenu je bil leta 2006 posnet biografski film.'